Official Journal C 066 , 02/03/1998 P. 0001 - 0004



Avviż mill-Kummissjoni dwar il-kunċett tal-funzjoni totali ta' ventures konġunti taħt ir-Regolament tal-Kunsill (KEE) Nru 4064/89 dwar il-kontroll ta' konċentrazzjonijiet bejn l-impriżi (98/K 66/01) (Test b'relevanza għaż-ŻEE) I. INTRODUZZJONI II. VENTURES KONĠUNTI TAĦT L-ARTIKOLU 3 TAR-REGOLAMENT TA' L-GĦAQDA 1. Kontroll konġunt 2. Bidla strutturali ta' l-impriżi III. FINAL I. INTRODUZZJONI 1. Ir-raġuni ta' dan l-avviż huwa sabiex jipprovdi gwida ta' kif il-Kummisjoni tinterpreta l-Artikolu 3 tar-Regolament tal-Kunsill (KEE) Nru 4064/89 [1] kif ġie emendat l-aħħar mir-Regolament (KE) Nru 1310/97 [2] (hawnhekk iżjed ‘il quddiem msejjaħ bħala r-Regolament ta' l-Għaqda) irrelatat mall-ventures konġunti [3]. 2. Dan l-Avviż jisostitwixxi l-Avviż dwar id-distinzjoni bejn ventures konġunti li huma konċentrattivi u oħrajn li huma koperattivi. Bidliet li seħħew f'dan l-Avviż jirriflettu l-emendamenti li seħħew fir-Regolament ta' l-Għaqda kif ukoll l-esperjenza meħuda mill-Kummissjoni fl-applikar tar-Regolamenti ta' l-Għaqda sa mid-dħul fis-seħħ tagħha fil-21 ta' Settembru 1990. Il-prinċipji mniżżla f'dan l-Avviz ser ikunu mħarrsa u aktar ‘il quddiem żviluppati mill-prattika tal-Kummissjoni f'każijiet individwali. 3. Taħt ir-regoli tal-kompetizzjoni tal-Komunità, ventures konġunti huma impriżi li huma ikkontrollati b'mod konġunt minn żewġ impriżi jew iktar impriżi oħra [4]. Fil-prattika, ventures konġunti jinkludu skala vasta ta' operazzjonijiet,minn operazzjonijiet li jkunu jixbhu lil ta'l-għaqda sal-koperazzjoni għal funzjonijiet partikolari bħal R & D, produzzjoni jew distribuzzjoni. 4. Ventures konġunti għandhom ikunu għas-skop tar-Regolament ta' l-Għaqda jekk jiltaqgħu mat-talbiet ta' konċentrazzjoni mniżżla fl-Artikolu 3 5. Skond il-premessi 23 tar-Regolament tal-Kunsill (KEE) Nru 4064/89 huwa xieraq li tiddefinixxi l-kunċett ta' konċentrazzjoni b'mod li tittratta biss operazzjonijiet li jġibu bidla ta' dewmien fl-istruttura ta' l-impriżi kkonċernati. 6. Il-bidliet strutturali miġjuba minn konċentrazzjonijet, frekwentament jirriflettu proċess dinamiku ta' ristrutturar fis-swieq ikkonċernati. Huma permessi taħt ir-Regolament ta' l-Għaqda sakemm ma jirriżultawx f'danni serji għall-istruttura ta' kompetizzjoni billi jikkreaw jew issaħħu posizzjoni dominanti. 7. Ir-Regolament ta' l-Għaqda jittratta l-kunċett ta' funzjoni totali dwar ventures konġunti fl-Artikolu 3(2) kif ġej: "Il-kreazzjoni ta' venture konġunta, li tagħmel il-funzjonijiet kollha ta' entità ekonomika u awtonoma fuq bażi ta' dewmien, għandha tikkonstitwixxi konċentrazzjoni fis-sens tal-paragrafu 1(b).ċ"; II. VENTURES KONĠUNTI LI JAQAW TAĦT L-ARTIKOLU 3 FIR-REGOLAMENT TA' L-GĦAQDA 8. Sabiex tkun konċentrazzjoni fi ħdan is-sens ta' l-Artikolu 3 tar-Regolament ta' l-Għaqda, operazzjoni għandha tissodisfa l-kondizzjonijiet li ġejjin: 1. Kontroll konġunt 9. Venture konġunta tista' tkun fl-iskop tar-Regolament ta' l-Għaqda fejn hemm il-kisba ta' kontroll konġunt minn żewgt jew iktar impriżi, jiġifieri, il-kumpanniji parentali tagħha (L-Artikolu 3(1)(b)). Il-kunċett ta' kontroll huwa mwaqqaf fl-Artikolu 3(3). Dejjem jekk il-kontroll huwa bbażat fuq il-possibilità li jeżerċita influwenza deċisiva fuq impriża, li hija ddeterminata minn konsiderazzjonijiet li huma kemm legali kif ukoll fattwali. 10. Il-prinċipji li jiddeterminaw kontroll konġunt huma mmiżżla b'bod dettaljat fl-Avviż tal-Kummissjoni dwar il-kunċett ta' konċentrazzjoni [5]. 2. Bidla strutturali ta' l-impriżi. 11. L-Artikolu 3(2) jipprovdi li l-venture konġunta għandha twettaq, fuq bażi ta' dewmien, il-funzjonijiet kollha ta' entità awtonoma w ekonomika. Ventures konġunti li jissodisfaw din il-kondizzjoni jġibu magħhom bidla ta' dewmien fl-istruttura ta' l-impriżi kkonċernati. F'dan l-Avviż huma msejħin bħala ventures konġunti b' "funzjoni totali". 12. Essenzalment dan ifisser li venture konġunta għandha topera fis-suq, billi tagħmel funzjonijiet li normalment huma mwettqa minn impriżi li joperaw fl-istess suq. Sabiex tagħmel hekk, venture konġunta għandu jkollha maneġjar iddedikat għall-operazzjonijiet tagħha ta' kuljum kif ukoll adeżjoni għal riżorsi suffiċjenti li jinkludu finanzi, impjegati u assi(kemm tanġibbli kif ukoll mhux tanġibbli) sabiex tmexxi fuq bażi ta' dewmien l-attivitajiet ta' kummerċ tagħha fi ħdan l-ispazju pprovdut fil-ftehim tal-venture konġunta [6]. 13. Venture konġunta mhiex funzjoni kompluta jekk timxi ma' funzjoni speċifika fi ħdan l-attivitajiet kummerċjali tal-kumpanniji parentali mingħajr adeżjoni għas-suq. Dan huwa il-każ, per eżempju, għal dawk il-ventures konġunti limitati għal R & D jew produzzjoni. Ventures konġunti bħal dawn huma awżilarji għall-attivitajiet kummerċjali tal-kumpanniji parentali tagħhom. Dan huwa wkoll il-każ fejn venture konġunta hija essenzalment limitata għal distribuzzjoni jew bejgħ tal-prodotti tal-kumpanniji parentali tagħha u għalhekk, taġixxi prinċipalment bħala aġenzija tal-bejgħ. Madankollu, l-fatt li venture konġunta tagħmel użu min-network ta' distribuzzjoni jew ħanut, ta' wieħed jew aktar mill-kumpanniji parentali tagħha, normalment ma tiġix iddiskwalifikata bħala "funzjoni totali" sakemm il-kumpanniji parentali qed jaġixxu biss bħala aġenti tal-venture konġunta [7]. 14. Il-preżenza b'saħħitha tal-kumpanniji parentali fis-swieq ta' qabel il-produzzjoni u wara l-produzzjoni huwa fattur li għandu jiġi kkonsidrat fl-assessjar tal-karattru b'funzjoni totali ta' venture konġunta u din il-preżenza tagħti lok għal bejgħ u xiri sostanzjali bejn il-kumpanniji parentali u l-venture konġunta. Il-fatt li l-venture konġunta tiddependi kważi kompletament fuq bejgħ lill-kumpanniji parentali tagħha jew xiri mingħandom biss għall-perjodu inizjali, ma jaffettwax normalment il-karattru tal–venture konġunta li huwa dak ta' funzjoni totali. Dan il-perjodu ta' bidu jista' jkun ta' neċċessità sabiex tiġi stabbilita il-venture konġunt a fis-suq. Normalment il-perjodu ma jkunx ta' iżjed minn tlett snin, dipendenti dejjem mill-kondizzjonijiet speċifiki tas-suq ikkonċernat [8]. Fejn hemm bejgħ li jsir mill-venture konġunta għall-kumpanniji parentali huma intenzjonati li jsiru fuq bażi ta' dewmien, il-mistoqsija essenzali hija, bla ma nagħtu kas ta' dan il-bejgħ, dwar jekk il-venture konġunta hija mgħammra sabiex tilgħab parti, parti li hija waħda attiva fis-suq. Dwar dan, il-proporzjon relattiv ta' dan il-bejgħ hekk kif ikkomparat mall-produzzjoni totali tal-venture konġunta, huwa kkonsidrat bħala fattur importanti Fattur ieħor huwa dwar jekk bejgħ lill-kumpanniji parentali huma magħmulin fuq bażi ta' kondizzjonijiet kummerċjali normali [9]. Dwar ix-xiri li jsir mill-venture konġunta mill-kumpanniji parentali tagħha, il-karattru b'funzjoni totali tal-venture konġunta huwa kwestjonabbli partikolarment fejn ftit valur huwa miżjud mall-prodotti jew servizzi kkonċernati f'livell mall-venture konġunta innifisha. F'sitwazzjoni bħal din, il-venture konġunta tista' tkun eqreb ma' aġenzija ta' bejgħ konġunt. Madankollu, b'kuntrast ma' din is-sitwazzjoni fejn venture konġunta hija attiva f'suq ta' kummerċ u twettaq funzjonijiet normali ta' kumpannija ta' kummerċ f'suq bħalma huwa dan, normalment ma tiġix msejħa bħala agenzija awżilarja ta' bejgħ, imma venture konġunta b'funzjoni totali. Suq ta' kummerċ huwa kkaratteriżżat minn eżistenza ta' kumpanniji li jispeċjaliżżaw fil-bejgħ u d-distribuzzjoni ta' prodotti bla ma jkunu vertikalment integrati flimkien ma' dawk li huma integrati, u fejn sorsi differenti ta' provvisti huma disponnibli għall-prodotti kkonċernati. Barra minn dan, ħafna swieq kummerċjali jistgħu jkollhom bżonn ta' xi operaturi sabiex jinvestu f'faċilitajiet speċifiki bħalma huma ħwienet, iż-żamma tal-ħażna, depows, flotti tat-trasport u personell tal-bejgħ. Sabiex tiġi kkostitwita venture konġunta b'funzjoni totali ġewwa suq kummerċjali, impriża għandu jkolla l-faċilitajiet neċessarji u li x'aktarx tottjeni proporzjon sostanzjali tal-provvisti tagħha mhux biss mill-kumpanniji parentali tagħha imma wkoll minn sorsi oħra kompettitivi [10]. 15. Barra dan, il-venture konġunta għandha tkun intenzjonata li topera fuq bażi ta' dewmien. Il-fatt li l-kumpanniji parentali jikkommettu lilhom nfushom mall-venture konġunta ir-riżorsi deskritti hawn fuq, normalment juri li dan huwa l-każ. Barra dan, ftehim li jwaqqfu venture konġunta ġieli jipprovdu għal ċerti kontinġenti, per eżempju, nuqqas tal-venture konġunta jew nuqqas ta' ftehim fondamentali bejn il-kumpanniji parentali [11]. Dan jista' jinkiseb mill-inkorporazzonijiet tad-disposizzjonijiet għad-dissoluzzjoni eventwali tal-venture konġunta innifisha jew il-possibilta ta' waħda jew aktar kumpanniji parentali li tirtira mill-venture konġunta. Din it-tip ta' disposizzjoni ma twaqqafx li l-venture konġunta milli tiġi kkonsidrata bħala waħda li qeda topera fuq bażi ta' dewmien. Normalment l-istess jiġri meta l-ftehim jispeċifika perjodu għat-tul tal-venture konġunta u dan il-perjodu huwa twil biżżejjed sabiex iġib miegħu bidla ta' dewmien fl-istruttura ta' l-impriżi kkonċernati [12], jew fejn il-ftehim jipprovdi għall-kontinwazzjoni possibli tal-venture konġunta lil hinn minn dan il-perjodu. B'kuntrast il-venture konġunta ma tkunx ikkonsidrata bħala waħda li qeda topera fuq bażi ta' dewmien jekk hija stabbilita għal tul qasir ta' żmien, żmien li huwa wkoll finit. Dan ikun il-kaz fejn per eżempju, venture konġunta hija stabbilita sabiex tikkostruwixxi proġett speċifiku bħalma huwa l-proġett tal-power plant, imma ma tkunx involuta fl-operazzjoni tal-pjanta la darba il-kostruzzjoni tagħha tkun diġá saret. III. FINAL 16. Il-ħolqien ta' venture konġunta li hija ta' funzjoni totali, tikkostitwixxi konċentrazzjoni fi ħdan is-sens ta' l-Artikolu 3 tar-Regolament ta' l-Għaqda. Restrizzjonijiet li huma aċċettati mill-kumpanniji parentali tal-venture konġunta u li huma relatati direttament u neċessarjament għall-implementazzjoni tal-konċentrazzjoni (restrizzjonijiet anċillari) jkunu assessjati flimkien mall-konċentrazzjoni nnifisha [13]. Barra dan, il-ħolqien ta' venture konġunta b'funzjoni totali, tista' b' konsegwenza diretta twassal għall-kordinazzjoni ta' l-atteġjament kompettitiv ta' impriżi li jibqgħu indipendenti. F'każijiet bħal dawn, l-Artikolu 2(4) tar-Regolament ta' l-Għaqda tipprovdi li dawk l-effetti koperattivi jkunu assessjati fi ħdan l-istess proċedura bħal dik tal-konċentrazzjoni. Din l-assessjoni ser issir skond il-kriterja ta' l-Artikolu 85(1) u (3) tat-Trattat, bil-għan li jistabbilixxu dwar jekk l-operazzjoni hija kompatibbli jew mhiex kompatibbli mas-suq komuni. L-applikazzjoni ta' l-Artikolu 85 tat-Trattat lil restrizzjonijiet oħrajn ta' kompetizzjoni, li huma la anċillari għall-konċentrazzjoni u lanqas ma huma konsegwenza diretta tal-ħolqien tal-venture konġunta, normalment jkunu jridu jiġu eżaminati permezz tar-Regolament Nru 17. 17. L-interpretazzjoni tal-Kummissjoni dwar l-Artikolu 3 tar-Regolament ta' l-Għaqda dwar ventures konġunti hija mingħajr preġudizzju għall-interpretazzjoni li tistá tingħata mill-Qorti tal-Ġustizzja jew il-Qorti tal-Prima Istanza tal-Komunitajjiet Ewropej [1] ĠU L 395, tat-30.12.1989, p. 1, verżjoni korretta Nru L 257, tal-21.9.1990, p. 13. [2] ĠU L 180, 09.07.97, p. 1. [3] Il-Kummissjoni għandha intenzjoni li f'żmien dovut tipprovdi gwida dwar l-applikazzjoni ta' l-Artikolu 2(4) tar-Regolament ta' l-Għaqda. Sa l-addozzjoni ta' din il-gwida, partijiet interessati huma rreferuti għall-prinċipji mwaqqfa f'paragrafi 17 sa 20 ta' l-Avviż tal-Kummissjoni fuq distinzjoni bejn ventures konġunti li huma konċentrattivi u dawk li huma koperattivi,ĠU C 385, tal-31.12.1994, p. 1. [4] Il-kunċett ta' kontroll konġunt huwa mwaqqaf fl-Avviż fuq il-kunċett ta' konċentrazzjoni. [5] Paragrafi 18 sa 39. [6] EDS/Lufthansa ta' l-11 ta' Mejju 1995 (paragrafu 11) – sorsi ta' barra, Case IV/M.585 – Voest Alpine Industrieanlagenbau GmbH/Davy Internazzjonali Ltd, tas-7 ta'Settembru 1995 (paragrafu 8) – id-dritt tal-venture konġunta li titlob kompetenza addizzjonali u impjegati mill-kumpanniji parentali tagħha, Każ IV/M.686 – Nokia/Autoliv, tal-5 ta' Frar 1996 (paragrafu 7), venture konġunta kapaċi li ttemm "ftehim ta' servizz" mall-kumpannija parentali u timxi mill-post miżmum mill-kumpannija parentali Każ IV/M.791 – Kummerċ ta' Gas Brittaniku Ltd/Grupp 4 Servizzi ta' Utilitá Ltd, tas-7 ta' Ottubru 1996, (paragrafu 9) assi intenzjonati mill-venture konġunta ser ikunu trasferiti lil kumpannija tal-kiri u mikrijin mill-venture konġunta. [7] Każ IV/M.102 – TNT/Posta tal-Kanada eċċ. tat-2 ta' Diċembru 1991 (paragrafu 14). [8] Każ IV/M.560 – EDS/Lufthansa ta' l-11 ta' Mejju 1995 (paragrafu 11); Każ IV/M.686 Nokia/Autoliv tal-5 ta' Frar 1996 (paragrafu 6); biex ikun kuntrast ma' Każ IV/M.904 – RSB/Tenex/Loġistiċi ta' Karburanti tat-2 ta' April 1997 (paragrafi 15-17) u Każ IV/M.979 – Preussag/Voest-Alpine ta'l-1 ta' Ottubru 1997 (paragrafi 9-12). Każ speċjali jeżisti meta bejgħ li jsir minn venture konġunta lill-parent tagħha huma kkawżati minn monopolju legali bejn il-venture konġunta u l-parent (Każ IV/M.468 – Siemens/Italtel tas-17 ta' Frar 1995 (paragrafu 12), jew fejn bejgħ lill-kumpannija parentali jikkonsisti f'prodotti, li huma ta' importanza minuri għall-venture konġunta (Każ IV/M.550 – Unjoni Carbide/Enichem tat-13 ta' Marzu 1995 (paragrafu 14). [9] Każ IV/M.556 – Zeneca/Vanderhave tad-9 ta' April 1996 (paragrafu 8); Każ IV/M.751 – Bayer/Hüls tat-3 ta' Lulju 1996 (paragrafu 10). [10] Każ IV/M.788 – AgrEVO/Marubeni tat-3 ta' Settembru 1996 (paragrafi 9 u 10). [11] Każ IV/M.891 – Bank Ġermaniż/Commerzbank/J.M. Voith tat-23 ta' April 1997 (paragrafu 7). [12] Każ IV/M.791 – Kummerċ ta' Gas Brittaniku Ltd/Grupp 4 Servizzi ta' Utilità Ltd tas-7 ta' Ottubru 1996, (paragrafu 10); biex ikun ikkuntrastat ma' Każ IV/M.722 – Teneo/Merill Lynch/Bankers Trust ta' l-15 ta' April 1996 (paragrafu 15). [13] Ara l-Avviż tal-Kummisjoni li jirrigwarda restrizzjonijiet anċillari għal konċentrazzjonijiet ĠU C 203, ta' l-14.8.1990, p. 5. --------------------------------------------------